Nedrivningspulje 2014, genoptagelse 
Sagsfremstilling 
195.     Nedrivningspulje 2014, genoptagelse - Åbent 
  
  
SAGENS INDHOLD 
Byrådet besluttede på mødet 24. juni 2014 at genoptage sagen om anvendelse af Favrskov Kommunes 
nedrivningspulje 2014 for så vidt angår behandling af ansøgningerne nr. 2 og nr. 4 om støtte til nedrivning af 
bygninger. 
  
Retningslinjerne, der blev godkendt af Byrådet 24. september 2013 med virkning fra januar 2014, følger ministeriets 
generelle regler, der knytter sig til refusionsmuligheden. Puljemidlerne kan således kun anvendes til: 
· opkøb af bygninger med henblik på nedrivning 
· nedrivning af bolig-, erhvervs- o.a. bygninger i byer med færre end 3.000 indbyggere 
· nedrivning af tomme beboelsesbygninger i det åbne land  
· istandsættelser af nedslidte bolig- og erhvervsbygninger  
· fjernelse af skrot og affald på boligejendomme. 
  
Af de ni ansøgninger, der indkom i ansøgningsrunden februar 2014, opfyldte fire som udgangspunkt kriterierne i 
retningslinjerne. Byrådet besluttede 24. juni 2014 at  
meddele støttetilsagn til disse fire. Behandlingen af to af ansøgningerne (nr. 2 og 4) blev udsat, da Byrådet ønskede 
en nærmere kvalificering af beslutningsgrundlaget. 
  
På den baggrund har Teknik og Kultur belyst de to ansøgninger i vedhæftede notat. 
  
VURDERING 
Det overordnede formål med puljen er at styrke indsatsen for forbedring af det fysiske miljø i landsbyer og 
landdistrikter i [adresse].  
  
Puljemidlerne kan kun anvendes til aktiviteter på bygninger, der ligger i byer med færre end 3.000 indbyggere samt 
bygninger i det åbne land. De anvendte kriterier kan omfatte tomme boliger i åbent land og byer under 3.000 
indbyggere, tomme erhvervsejendomme i byer under 3.000 indbyggere, istandsættelser af nedslidte boliger og 
erhverv samt fjernelse af skrot og affald på boligejendomme. Alle ansøgninger er vurderet i forhold til 
Byfornyelsesloven.  
  
 
Byråd 
25. november 2014 
Sagsnr. 710-2014-
13675 
Dok.nr. 710-2014-
261711 
Sagsbehandler 
DPHEJA 
  
Tidl. politisk behandling 
BY, 24.09.13, pkt. 116, BY, 24.06.14, pkt. 115 
Forventet sagsgang 
ØK, BY 
Lovgrundlag 
Byfornyelsesloven 
Ansøgning nr. 2 vedrører en erhvervsbygning på [adresse] 208-210, [adresse], Robin Vestergaard. Der er medsendt et 
tilbud på nedbrydning af lagerbygning og silo på 51.840 kr. Ansøgningen imødekommes på nærmere aftalte vilkår 
og med udgangspunkt i dette beløb. Der er tidligere bevilget støtte til nedrivning af en beboelse på samme ejendom 
efter denne ordning (Byrådet 27. marts 2012, pkt. 43). 
  
Det er muligt efter byfornyelseslovens § 38 c, at yde støtte til ’tomme erhvervsbygninger’. For ansøgning nr. 2’s 
vedkommende drejer det sig om en større, meget centralt og synligt beliggende ejendom i [adresse].  
  
For at opnå en større effekt foreslår forvaltningen, at Teknik og Kultur går i dialog med lokale interessenter og ejeren 
af de nævnte ejendomme om en samlet byfornyelsesindsats for [adresse].  
  
Indsatsen skal med afsæt i [adresse] omfatte dels en sanering af dele af ejendommen 
[adresse] 208-210 (nedrivning af bebyggelse, retablering og oprydning) og dels en renovering og nyindretning af 
området omkring den tidligere heldagsskole. Disse to indsatsområder skal danne rammen om en ansøgning om 
byfornyelse til Ministeriet for By, Bolig og Landdistrikter. 
  
Ansøgning nr. 4 vedrører alle driftsbygninger på ejendommen [adresse], Tejs Nørgaard, 8860 Mette Thygesen. Der er medsendt 
tilbud på 210.000 kr. for nedrivning. Der søges om hel eller delvis dækning af udgifterne til nedrivning af 
utidssvarende driftsbygninger. Ejendommen ligger indenfor landsbyafgrænsningen af Vellev og umiddelbart overfor 
kirken. En betingelse for at yde tilskud er, at erhvervet er nedlagt. Det er driftsbygningerne på [adresse] i [adresse] 
ikke. Det er således ikke muligt at imødekomme ansøgningen indenfor de gældende retningslinjer for 
nedrivningspuljen. 
  
ØKONOMISKE KONSEKVENSER 
Forslaget om byfornyelse i [adresse] er en udmøntning af Budget 2015-18, hvor det af blok R-313 fremgår, at 
heldagsskolen og den tidligere børnehave skal nedrives, arealet retableres med anlæg af p-plads og evt. udendørs 
træningsfaciliteter eller lignende til idrætsbrugerne m.v. Udgiften til disse tiltag indgår i særskilt i budgettet med 1,0 
mio. kr. i 2015 inkl. udgifter til proces for byfornyelse. Hertil kommer et endnu ikke endelig fastlagt beløb fra 
nedrivningspuljen til imødekommelse af ansøgning nr. 2. 
  
Inklusiv overførte beløb fra tidligere år er der et udisponeret beløb på 821.457 kr. til rådighed i 2014, forudsat, at de 
tilsagn, der blev meddelt i juni 2014, udnyttes fuld ud.  
  
INDDRAGELSE/KOMMUNIKATION 
Der er i lighed med tidligere ansøgningsrunder annonceret i pressen, via Landsbyrådet og på [adresse] 
hjemmeside om ordningen, om ansøgningsfristerne og om kriterierne for at kunne søge.  
  
Den foreslåede byfornyelsesproces i [adresse] skal med afsæt i landsbyudviklings-planen rumme 
borgerinddragelse og borgerrettede aktiviteter.  
  
INDSTILLING 
Teknik- og kulturdirektøren indstiller til Byrådet: 
  
1. At der iværksættes en samlet byfornyelsesindsats for [adresse], og at ansøgning nr. 2 imødekommes og indgår 
som en del deraf. 
2. At der meddeles afslag til ansøgning nr. 4. 
  
Økonomiudvalget, 18. november 2014: 
Fraværende: Ingen 
  
Ad 1. Indstilles godkendt. 
Ad 2. Indstilles godkendt med den præcisering, at afslaget på ansøgning nr. 4 er begrundet i, at det efter 
lovgivningen ikke er muligt at opnå statslig byfornyelsesstøtte til ansøgningen. Sagen vedlægges de statslige regler 
for opnåelse af tilskud om nedrivning til Byrådets behandling. 
  
Borgmestersekretariatet, 20. november 2014: 
Notat omhandlende de statslige regler for opnåelse af tilskud til nedrivning er vedlagt sagen. 
  
Bilag 
  
  
  
  
Byråd, 25. november 2014: 
Fraværende: Kenn Andersen 
  
Godkendt. 
Uddybet redegørelse vedr. ansøgning nr. 2 og 4, 
feb. 2014 
710-2014-171699 
Statslige regler for opnåelse af tilskud til 
nedrivning 
710-2014-263493 
